72. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΟΣ/30085/7937 της 15/18 Οκτ.  1973 (ΦΕΚ Β΄ 1252) Περί συμπληρώσεως και κωδικοποιήσεως εις ενιαίον κείμενον των διατάξεων «περί του τρόπου διενεργείας της ιατρικής εξετάσεως των υποψηφίων προς απόκτησιν αδείας οδηγήσεως αυτοκινήτου ή μοτοσυκλέττας ή μοτοποδηλάτου ως και των κατόχων αδείας υποκειμένης εις αναθεώρησιν των κατοικούντων εν ταις περιοχαίς του Νομού Αττικής και Νήσου Λήμνου». Έχοντες υπ’ όψει: 1.Τας διατάξεις του Ν.Δ. 638/70, περί ιατρικής εξετάσεως των οδηγών αυτ/των, διτρόχων-τριτρόχων μετά κινητήρος και μοτοποδηλάτων. 2.Τας υπ’ αριθ. ΟΣ/3865/852/70 και ΣΤ/22180/71 και ΟΣ/10120/2487/72 Κανονιστικάς αποφάσεις ημών, ως αύται ετροποποιήθησαν. 3.Την ανάγκην συμπληρώσεως και κωδικοποιήσεως εις ενιαίον κείμενον των διατάξεων των αφορωσών εις το εν θέματι αντικείμενον, αποφασίζομεν: Καθορίζομεν; ως κατωτέρω, τον τρόπον ιατρικής εξετάσεως των υποψηφίων δι’ απόκτησιν αδείας οδηγήσεως, αυτοκινήτων, διτρόχων-τριτρόχων μετά κινητήρος (μοτοσυκλεττών) και μοτοποδηλάτων ως και των κατόχων αδείας οδηγήσεως υποκειμένης εις αναθεώρησιν. Α΄.Πρωτοβάθμιος Ιατρική εξέτασις: 1.Η πρωτοβάθμιος ιατρική εξέτασις των υποψηφίων δια την απόκτησιν αδείας οδηγήσεως εκ των ανωτέρω ως και των κατόχων αδείας οδηγήσεως υποκειμένης εις αναθεώρησιν, ενεργείται παρ’ ιδιωτών ιατρών της περιφερείας του Νομού Αττικής και Νήσου Λήμνου Νομού Λέσβου εγγεγραμμένων εις τον οικείον Ιατρικόν Σύλλογον ειδικότητος παθολόγου ή των συναφών προς αυτήν ειδικοτήτων (καρδιολόγου, φυματιολόγου, γαστρεντερολόγου, παιδιάτρου, γενικού ιατρού, κλπ.). 2.Δια την κατά τα άνω εξέτασιν, εφαρμόζονται αι διατάξεις των υπ’ αριθ. ΣΤ/30585/71 και ΣΤ/41289/71 αποφάσεων ημών «περί καθορισμού ιατρικών προσόντων των υποψηφίων δια την απόκτησιν αδείας ικανότητος αυτοκινήτων, δικύκλων ή τρικύκλων και μοτοποδηλάτων, ως και των υπό αναθεώρησιν τοιούτων» και του Ν.Δ/τος υπ’ αριθ. 635/1970 «περί χορηγήσεως ερασιτεχνικών αδειών ικανότητος οδηγών αυτ/των εις πρόσωπα μη έχοντα φυσιολογικήν οπτικήν οξύτητα». Κατά την εξέτασιν ταύτην υπό των εν τη προηγουμένη παραγράφω ιατρών, ελέγχεται τόσον η οπτική οξύτης των εξεταζομένων (δυνατότης αναγνώσεως των διεθνώς καθιερωμένων τυπικών συμβόλων και γραμμάτων από αποστάσεως πέντε μέτρων) και η δυνατότης διακρίσεως των χρωμάτων, όσον κι η περί την ακοήν κατάστασις αυτών. 3.Δια την ιατρικήν εξέτασιν, τόσον δια την περίπτωσιν αρχικής χορηγήσεως αδείας, όσον και δια την περίπτωσιν αναθεωρήσεως, απαιτείται η υποβολή υπό του εξεταζομένου εις τον ιατρόν, υπευθύνου δηλώσεως συντασσομένης κατά τας διατάξεις του Ν.Δ. 105/69 «περί ατομικής ευθύνης του δηλούντος ή βεβαιούντος», δι’ ης θα δηλούται υπό τούτου ότι δεν πάσχει εξ ουδεμίας ψυχικής ή νευρολογικής παθήσεως ή επιληψίας, ως επίσης και ότι δεν εκρίθη ανίκανος παρά των Υγειονομικών του Στρατού Επιτροπών δι’ ανίατον ψυχικήν νόσον, αντί πιστοποιητικού στρατολογικής καταστάσεως (απολυτηρίου στρατού) ή πιστοποιητικού περί νομίμου απαλλαγής του εξεταζομένου εκ της στρατεύσεως. 4.Μετά την εξέτασιν, εκδίδεται υπό του εξεταστού ιατρού πιστοποιητικόν υγείας εις διπλούν, συντεταγμένον κατά το εν παραρτήματι της παρούσης υπό στοιχ. «Α» υπόδειγμα. Τα συμφώνως τω υποδείγματι «Α» έντυπα, θα είναι ηριθμημένα και θα χορηγούνται εις τους ιατρούς υπό του Υπουργείου Μεταφορών, και Επικοινωνιών. Εις περίπτωσιν καθ’ ην ο, κατά τα ανωτέρω εξεταζόμενος, κριθή από απόψεως υγείας κατάλληλος δια την απόκτησιν αδείας ή την αναθεώρησιν της υπ’ αυτού κατεχομένης, το πρωτότυπον του πιστοποιητικού, δεόντως χαρτοσημασμένον και υπογεγραμμένον υπό του εξεταστού ιατρού, παραδίδεται εις αυτόν εντός κλειστού εσφραγισμένου φακέλλου, φέροντος εις την προσθίαν όψιν αυτού την ένδειξιν «Πιστοποιητικόν υγείας του ……………………….... (αναγράφεται το ονοματεπώνυμον του εξετασθέντος)Προοριζόμενον δια την ……………..(αναγράφεται ο τίτλος της αρμοδίας Υπηρεσίας του Υπουργείου Μ.Ε.». (Αντί για τις σελ. 220,767-220,786) Σελ. 220,767(α) Τεύχος 540-Σελ. 11 Αδειες οδηγών αυτοκινήτων 21.Ε.β.71-72 Το αντίγραφον του εν λόγω πιστοποιητικού φυλάσσεται εις το αρχείον του ιατρού επί πενταετίαν τουλάχιστον. Επ’ αμφοτέρων του πρωτοτύπου και του αντιγράφου του πιστοποιητικού υγείας, επικολλάται πρόσφατος φωτογραφία του εξετασθέντος εφ’ ης τίθεται η σφραγίας του ιατρού. Σελ. 220,768(α) Τεύχος 540-Σελ. 12 1.Ε.β.72 ΄Αδειες οδηγών αυτοκινήτων 5.Εάν κατά την εξέτασιν ήθελε διαπιστωθή ανωμαλία τις δια την οποίαν λόγω μη ειδικότητος δεν δύναται να αποφανθή μετά βεβαιότητος ο εξεταστέος παθολόγος ή συναφούς ειδικότητος ιατρός, τότε ούτος δια σημειώματός του συντεταγμένου κατά το εν παραρτήματι της παρούσης υπό στοιχ. «Β» υπόδειγμα παραπέμπει τον υποψήφιον προς εξέτασίν του υπό ειδικού ιατρού (οφθαλμιάτρου, ωτορινολαρυγγολόγου, νευρολόγου κλπ.) της αποκλειστικής εκλογής του εξεταζομένου, εκ των συμβεβλημένων μετά του Υπουργείου Ιατρών, συντάσσει δε κατά τα ανωτέρω το πιστοποιητικόν υγείας, μετά την υπό του ενδιαφερομένου, εντός κλειστού, ως ανωτέρω, φακέλλου, προσκόμισιν αυτώ της γνωματεύσεως του ειδικού ιατρού συντεταγμένης ομοίως κατά το εν παραρτήματι, υπό στοιχ. «Α» υπόδειγμα. Τα συμφώνως τω υποδείγματι «Β» έντυπα θα είναι ηριθμημένα και θα χορηγούνται εις τους ιατρούς υπό του Υπουργείου Μεταφορών και Επικοινωνιών. 6.Εις ην περίπτωσιν εκ της εν γένει εξετάσεως του παθολόγου ιατρού ή ετέρων ειδικοτήτων ιατρών, ήθελε προκύψει ότι ο εξετασθείς δεν είναι ικανός, ο παθολόγος ιατρός παραδίδει εις αυτόν το πρωτότυπον του πιστοποιητικού υγείας (ουχί εντός φακέλλου ως ανωτέρω), δια σημειώματός του δε συντεταγμένου κατά το εν παραρτήματι της παρούσης υπό στοιχ. «Γ» υπόδειγμα, ειδοποιεί σχετικώς αμελλητί την αρμοδίαν Υπηρεσίαν του Υπουργείου Μεταφορών και Επικοινωνιών, αποστέλλων το ανωτέρω σημείωμα δια συστημένης ή επί αποδείξει επιστολής του, εντός πενθημέρου από της εξετάσεως. Τα συμφώνως τω υποδείγματι «Γ» έντυπα θα είναι ηριθμημένα και θα χορηγούνται εις τους ιατρούς υπό του Υπουργείου Μεταφορών και Επικοινωνιών. 7.Υπό των ενεργούντων πρωτοβάθμιον ιατρικήν εξέτασιν ιατρών εξετάζονται και οι υπερβάντες το 60ον έτος της ηλικίας των αιτούντες την αναθεώρησιν ερασιτεχνικής ή επαγγελματικής αδείας οδηγών αυτ/των διτρόχων ή τριτρόχων. 8.Δι’ εκάστην ιατρικήν εξέτασιν ενεργουμένην υπό παθολόγου ή ειδικού ιατρού, καταβάλλεται εις την Εθνικήν Τράπεζαν της Ελλάδος υπό των εξεταζομένων υποψηφίων προς απόκτησιν ή αναθεώρησιν αδείας οδηγήσεως αυτοκινήτου οιασδήποτε κατηγορίας ή μοτοσυκλέττας ή μοτοποδηλάτου ποσόν δραχ. 250, εις πίστωσιν του παρά τη Τραπέζη ταύτη τηρουμένου ειδικού λογαριασμού Νο 541077 «ΕΣΟΔΑ ΕΚ ΤΗΣ ΙΑΤΡΙΚΗΣ ΕΞΕΤΑΣΕΩΣ ΟΔΗΓΩΝ ΑΥΤΟΚΙΝΗΤΩΝ» εκδιδομένου υπό ταύτης ενός μόνον γραμματίου εισπράξεως όπερ θα παραδίδεται υπό του ενδιαφερομένου εις τον εξεταστήν ιατρόν. Η αμοιβή εκάστου των πρωτοβαθμίως εξεταζόντων ιατρών (παθολόγων κατά τα ανωτέρω και ειδικών ιατρών) ορίζεται εις δραχ. 100 δι’ εκάστην περίπτωσιν. 9.Η αμοιβή αύτη βαρύνει τον αυτόν ως άνω τηρούμενον παρά τη Εθνική Τραπέζη της Ελλάδος λογαριασμόν, καταβάλλεται δε καθ’ έκαστον τρίμηνον κατόπιν εντολής του Τμήματος Διαχ/σεως Χρηματικού Υλικού Ιατρικής εξετάσεως οδηγών αυτοκινήτων, έργων του οποίου έσται: α.Ο εφοδιασμός των εξεταστών ιατρών του Νομού Αττικής, δια του αναγκαιούντος εκάστοτε εντύπου υλικού. β.Ο έλεγχος των μηνιαίων οικονομικών απολογισμών των Περιφερειακών ΕΞ.Ι.Ο. γ.Η υποστήριξις των Επιτροπών Δευτεροβαθμίου Ιατρικής Εξετάσεως Αθηνών και Πειραιώς, του Τμήματος Διαχ/σεως Χρηματικού Υλικού Ιατρικής εξετάσεως οδηγών αυτ/των, ως και των περιφερειακών ΕΞ.Ι.Ο. δια του απαραιτήτου εκάστοτε εντύπου υλικού, γραφικής ύλης και λοιπού αναλωσίμου υλικού. δ.Η εκκαθάρισις και πληρωμή των προσθέτων αμοιβών των υπαλλήλων των περιφερειακών Υπηρεσιών Συγκοινωνιών. ε.Η μέριμνα δια την συντήρησιν και επισκευήν των επιστημονικών Οργάνων των Επιτροπών Δευτεροβαθμίου Ιατρικής εξετάσεως Αθηνών και Πειραιώς ως και η αντιμετώπισις οιασδήποτε φύσεως δαπάνης δια την ομαλήν διεξαγωγήν του υπηρεσιακού έργου του Τμήματος Διαχ/σεως ΧρηματικούΥλικού Ιατρικής εξετάσεως οδηγών. Δια την αντιμετώπισιν των ως άνω δαπανών παρέχεται εις το εν λόγω Τμήμα, αφ’ ης συνεστήθη, η έγκρισις αναλήψεως του αναγκαιούντος εκάστοτε ποσού, τηρουμένων των διατάξεων του άρθρ. 86 Ν.Δ. 321/69 εκ του παρά τω Υποκαταστήματι Ε.Τ.Ε. Μακρυγιάννη τηρουμένου λογαριασμού Νο 400462. ς.Ο έλεγχος του παρά τη Εθνική Τραπέζη της Ελλάδος τηρουμένου λογαριασμού Νο 541077 υπό την κατονομασίαν «Έσοδα εκ της ιατρικής εξετάσεως οδηγών αυτ/των». ζ.Η εκκαθάρισις και πληρωμή των αμοιβών των εξεταστών ιατρών του Νομού Αττικής και Νήσου Λήμνου ως και των μελών των Επιτροπών Δευτεροβαθμίου Ιατρικής εξετάσεως Αθηνών και Πειραιώς. η.Η τήρησις ατομικού Μητρώου αμοιβών των εξεταστών ιατρών του Νομού Αττικής και Νήσου Λήμνου. θ.Η κατάρτισις του ετησίου απολογισμού εσόδων-εξόδων ιατρικής εξετάσεως οδηγών αυτ/των. 10.Οι εκδίδοντες ψευδείς ή ανακριβείς πιστοποιήσεις ιατροί, εκ των ανωτέρω, τιμωρούνται κατά τας διατάξεις του άρθρ. 221 του Ποινικού Κώδικος. (Μετά την σελ. 220,786) Σελ. 220,787 Τεύχος 514-Σελ. 39 Αδειες οδηγών αυτοκινήτων 21.Ε.β.72 11.Εις περίπτωσιν καθ’ ην, δια το αυτό πρόσωπον, ήθελον εκδοθή πλείονα του ενός πιστοποιητικά υγείας, διαφόρου περιεχομένου, το μεν πρόσωπον τούτο παραπέμπεται υπό της αρμοδίας υπηρεσίας Συγκοινωνιών, προς εξέτασιν, εις την Επιτροπήν Δευτεροβαθμίου Ιατρικής εξετάσεως, η δε υπόθεσις θα διαβιβάζεται εις τον Ιατρικόν Σύλλογον δια τα περαιτέρω. 12.Εν περιπτώσει καθ’ ην εκ των προσκομιζομένων πιστοποιητικών ιατρικής εξετάσεως των υποψηφίων δι’ απόκτησιν αδείας οδηγήσεως αυτοκινήτου ή μοτοσυκλέττας ή μοτοποδηλάτου και των κατόχων αδείας υποκειμένης εις αναθεώρησιν προκύπτουν αμφιβολίαι ως προς την οπτικήν οξύτητα ή επί άλλων τυχόν σημειουμένων παθήσεων, ούτοι δέον να παραπέμπωνται υποχρεωτικώς εις την αρμοδίαν επιτροπήν Δευτεροβαθμίου ιατρικής εξετάσεως υπό των οικείων Υπηρεσιών Συγκοινωνιών. 13.Εις τας ως άνω περιπτώσεις ουδέν υπό των παραπεμπομένων προς εξέτασιν ποσόν καταβάλλεται. 14.Δι’ αποφάσεως ημών, δύναται να αποκλεισθή ιατρός του έργου εξετάσεως οδηγών αυτ/των, εάν, καθ’ οιονδήποτε τρόπον ήθελε διαπιστωθή ότι ούτος δεν ασκεί προσηκόντως το καθήκον του εν τη διεξαγωγή του έργου τούτου. 15.Οι καθ’ οιονδήποτε τρόπον παραβαίνοντες τας διατάξεις της παρούσης τιμωρούνται και κατά τα υπό του άρθρ. 458 του Π.Κ. οριζόμενα. 16.Οι επιθυμούντες όπως συμβληθούν μετά του Υπουργείου Μεταφορών και Επικοινωνιών ιατροί, οιασδήποτε ειδικότητος ασκούντες το επάγγελμά των εις τας περιοχάς του Νομού Αττικής και Νήσου Λήμνου, να δηλώσουν τούτο εις την Δ/νσιν Διοικητικού της Γενικής Δ/νσεως Μεταφορών ή Υπηρεσίαν Συγκοινωνιών Νομού Λέσβου, δι’ αιτήσεώς των συνοδευομένης δια βιογραφικού των σημειώματος, περιλαμβάνοντος απαραιτήτως τον χρόνον και τόπον γεννήσεώς των, στοιχεία περί του τίτλου σπουδών των, την ειδικότητά των και τον τόπον και διεύθυνσιν του ιατρείου των. Πέραν τούτων δύνανται να παρέχωνται δια του βιογραφικού σημειώματος οιαιδήποτε έτεραι πληροφορίαι, αναφορικώς προς την εν γένει επαγγελματικήν δραστηριότητά των. 17.Οι υφ’ ημών επιλεγησόμενοι ιατροί δια την εις αυτούς ανάθεσιν του έργου της πρωτοβαθμίου ιατρικής εξετάσεως των οδηγών, καλούνται όπως υπογράψουν σχετικήν σύμβασιν μετά του ενεργούντος δια λογαριασμόν του Υπουργείου εξουσιοδοτουμένου υφ’ ημών υπαλλήλου. 18.Δια τον έλεγχον της τηρήσεως υπό των ενεργούντων πρωτοβάθμιον ιατρικήν εξέτασιν ιατρών των δια των υπ’ αριθ. ΣΤ.30585/71 και ΣΤ.41289/71 αποφάσεων ημών καθοριζομένων ιατρικών προσόντων των υποψηφίων δια την απόκτησιν αδείας ικανότητος οδηγών αυτοκινήτου κλπ. ορίζονται ελεγκταί ιατροί ειδικότητος οφθαλμολόγου, παθολόγου και ωτορινολαρυγγολόγου με μηνιαίαν αμοιβήν δραχ. 4.500 έκαστος. Σελ. 220,788 Τεύχος 514-Σελ. 40 Β΄.Δευτεροβάθμιος Ιατρική Εξέτασις: 1.Ο κατά την ως ανωτέρω πρωτοβάθμιον ιατρικήν εξέτασιν κρινόμενος ακατάλληλος δύναται να προσφύγη εις Επιτροπήν Δευτεροβαθμίου Ιατρικής εξετάσεως. 2.Δι’ αποφάσεως ημών συνεστήθη εις τους Νομούς Αττικής και τέως Πειραιώς ανά μία επιτροπή Δευτεροβαθμίου Ιατρικής εξετάσεως, αποτελουμένης εκ 4 ιατρών εκάστη, ειδικότητος οφθαλμολόγου, παθολόγου, ωτορινολαρυγγολόγου και νευροψυχιάτρου. Ως μέλη της ως άνω επιτροπής Δευτεροβαθμίου Ιατρικής εξετάσεως ορίζονται καθηγηταί, Υφηγηταί Πανεπιστημίου, Διευθυνταί Κλινικών Κρατικών Νοσηλευτικών Ιδρυμάτων, Διευθυνταί Κλινικών Στρατιωτικών Νοσηλευτικών Ιδρυμάτων ή ιδιώται ιατροί των ως άνω ειδικοτήτων. 3.Πρόεδρος των Επιτροπών Δευτεροβαθμίου Ιατρικής εξετάσεως ορίζεται ο οφθαλμίατρος. 4.Η συγκρότησις των Επιτροπών Δευτεροβαθμίου Ιατρικής εξετάσεως ανήκει εις την αρμοδιότητα της Επιθεωρήσεως Συγκοινωνιών της Περιφερειακής Διοικήσεως Αττικής και Νήσων, συμφώνως προς το άρθρ. 2 του Β.Δ. 713/1970. 5.Το βοηθητικόν προσωπικόν των Επιτροπών Δευτεροβαθμίου ιατρικής εξετάσεως αποτελείται εκ τριών υπαλλήλων εξ ων εις ασκεί καθήκοντα Γραμματέως. 6.Η προσφυγή ενώπιον της Επιτροπής ασκείται δι’ αιτήσεως του ενδιαφερομένου υποβαλλομένης εις τον Γραμματέα αυτής. 7.Ασκουμένης προσφυγής, ο αρχικώς εξετάσας τον προσφεύγοντα, ιατρός, υποχρεούται όπως διαβιβάση εις την Επιτροπήν, κατ’ εντολήν της, επί επιστροφή, ολόκληρον τον σχετικόν φάκελλον, μετά των τυχόν γνωματεύσεων ειδικών ιατρών και ετέρων στοιχείων (ακτινογραφιών, μικροβιολογικών εξετάσεων κλπ.). 8.Αι ως άνω επιτροπαί Δευτεροβαθμίου ιατρικής εξετάσεως συνεδριάζουν άπαξ τουλάχιστον κατά 15νθήμερον κατά τακτήν ημέραν και ώραν εις συγκεκριμένον και γνωστόν χώρον, ένθα οι παρ’ ων ησκήθη προσφυγή θα προσέρχωνται ειδοποιούμενοι εγκαίρως υπό του Γραμματέως της Επιτροπής. 9.Αι εκθέσεις των Επιτροπών, εκδίδονται εις τριπλούν. Το πρωτότυπον διαβιβάζεται εις την αρμοδίαν Υπηρεσίαν του Υπουργείου Μεταφορών και Επικοινωνιών, εκ των δύο δε αντιγράφων το εν παραδίδεται εις τον προσφεύγοντα και το έτερον φυλάσσεται εις το αρχείον των Επιτροπών επί πενταετίαν τουλάχιστον. 10.Επί προσφυγής εις Επιτροπήν Δευτεροβαθμίου Ιατρικής εξετάσεως, δι’ απάσας τας περιπτώσεις καταβάλλεται ποσόν δραχ. 300, εις πίστωσιν του παρά τη Εθνική Τραπέζη της Ελλάδος τηρουμένου λογαριασμού, υπ’ αριθ. 541077 «ΕΣΟΔΑ ΕΚ ΤΗΣ ΙΑΤΡΙΚΗΣ ΕΞΕΤΑΣΕΩΣ ΟΔΗΓΩΝ ΑΥΤΟΚΙΝΗΤΩΝ». 1.Ε.β.72 ΄Αδειες οδηγών αυτοκινήτων 